পুলিশ জানায়, ভোর রাতে উপজেলার কুশলা ইউনিয়নের জামূলা গ্রামের কাপড় ব্যবসায়ী পরিমল সাহার স্ত্রী তৃপ্তি প্রকৃতির ডাকে সাড়া দিয়ে  ঘরের বাইরে আসে। সকালে পরিবারের সদস্যরা ঘুম থেকে উঠে ঘরের দরজা খোলা দেখে। কিন্তু তাকে অনেক খোঁজ করেও পাওয়া যায়নি। এ সময় বাড়ির পাশের একটি খড়েরপালায় তার লাশ দেখা যায়। পুলিশে খবর দিলে লাশ উদ্ধার করে হাসপাতাল মর্গে পাঠায়।  কোটালীপাড়া থানার অফিসার ইনচার্জ (প্রশাসন) মো. তোতা মিয়া শীর্ষ নিউজ ডটকমকে জানান, উদ্ধারকৃত গৃহবধূর লাশের হাতে, কপালে ও মুখে আঘাতের চিহ্ন রয়েছে। ধারণা করা হচ্ছে তাকে হত্যা করা হয়েছে। লাশের ময়নাতদন্তের পর পরবর্তী আইনানুগ ব্যবস্থা গ্রহণ করা হবে।  (শীর্ষ নিউজ ডটকম/প্রতিনিধি/রাজ/১৩.৩১ ঘ.)